open-index/open-wikipedia-markdown huggingface dataset:
জিওফ পুলার

**জিওফ্রে পুলার** (; জন্ম: ১ আগস্ট, ১৯৩৫ - মৃত্যু: ২৫ ডিসেম্বর, ২০১৪) ল্যাঙ্কাশায়ারের সুইন্টন এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের পক্ষে টেস্ট ক্রিকেটে অংশগ্রহণ করেছেন। ১৯৫৯ থেকে ১৯৬৩ সময়কালে ইংল্যান্ডের পক্ষে আন্তর্জাতিক ক্রিকেট দলের অন্যতম সদস্য ছিলেন তিনি।

দলে তিনি মূলতঃ বামহাতি ব্যাটসম্যান ছিলেন। এছাড়াও লেগ ব্রেক বোলিংয়ে পারদর্শী ছিলেন তিনি। *নডি* ডাকনামে পরিচিত **জিওফ পুলার** কাউন্টি ক্রিকেটে ল্যাঙ্কাশায়ার ও গ্লুচেস্টারশায়ার দলে প্রতিনিধিত্ব করেন।

## খেলোয়াড়ী জীবন
মাঝারিসারির ব্যাটসম্যান হিসেবে পরিচিতি লাভ করলেও ১৯৫৯ সালে ভারতের বিপক্ষে অনুষ্ঠিত টেস্টে ব্যাটিং উদ্বোধনে নেমে সফলতাও লাভ করেছিলেন। হেডিংলিতে অনুষ্ঠিত টেস্টে ৭৫ এবং ওল্ড ট্রাফোর্ডের টেস্টে প্রথম ল্যাঙ্কাশায়ারিয়ান হিসেবে শতরান পান। ২ জুলাই, ১৯৫৯ তারিখে লিডসে সফরকারী ভারত দলের বিপক্ষে প্রথমবারের মতো টেস্ট ক্রিকেট খেলতে নামেন। স্বদেশী হ্যারল্ড রোডস ও ভারতীয় অরবিন্দ আপ্তের সাথে একযোগে টেস্ট অভিষেক পর্ব সম্পন্ন হয় তার। ঐ খেলায় তার দল ইনিংস ও ১৭৩ রানে জয়লাভ করেছিল। এর পরের চার বছর ইংল্যান্ড দলের নিয়মিত সদস্য হিসেবে আন্তর্জাতিক ক্রিকেট অঙ্গনে সরব ছিলেন। এ সময়েই তিনি তার চারটি শতরান তুলেন ৪৩-এর অধিক ব্যাটিং গড়ে।

১৯৫৯-৬০ মৌসুমে ওয়েস্ট ইন্ডিজের ওয়েস হল, গারফিল্ড সোবার্স ও চার্লি গ্রিফিথের বোলিং আক্রমণ মোকাবেলা করে পাঁচ টেস্টেই ভাল খেলেন। এরপর ১৯৬০ সালে নিজ দেশে সফরকারী দক্ষিণ আফ্রিকার বিপক্ষে পুলার বেশ সফলকাম হন। তন্মধ্যে ওভালে নিজস্ব সর্বোচ্চ ১৭৫ তোলেন। এ সময় তিনি প্রথম উইকেট জুটিতে কলিন কাউড্রের সাথে ২৯০ রান করেন। এরপর ১৯৬১-৬২ মৌসুমে ভারত ও পাকিস্তান সফর করেন। পাকিস্তানের বিপক্ষে জোড়া শূন্য লাভ করলেও উভয় দলের বিপক্ষে দলের ব্যাটিং গড়ে শীর্ষে ছিলেন।

তবে ১৯৬১ সালে অস্ট্রেলিয়ার বিপক্ষে তিনি তেমন সুবিধা লাভ করতে পারেননি। অ্যালান ডেভিডসনের হাতে পাঁচবার আউট হন। ১৯৬২-৬৩ মৌসুমে অস্ট্রেলিয়া সফরের পর ফুসফুসের প্রদাহজনিত রোগে আক্রান্ত হন। এরফলে ইংল্যান্ড দলে খেলার যোগ্যতা হারান যা পরবর্তীতে তিনি দলে যোগ দিতে পারেননি।

## অবসর
ল্যাঙ্কাশায়ার দলে সফলতা না পাওয়ায় ১৯৬৯ সালে গ্লুচেস্টারশায়ার দলে যোগ দেন। প্রথম মৌসুমেই কাউন্টি দলটিতে ব্যাটিং গড়ে শীর্ষে ছিলেন। কিন্তু পরের বছরই মাত্র ছয় খেলায় অংশ নেয়ার পর হাঁটুতে আঘাতপ্রাপ্তির ফলে তাকে অবসর নিতে বাধ্য হন।

১৯৫৯ সালে ক্রিকেট রাইটার্স অ্যাসোসিয়েশন কর্তৃক বর্ষসেরা যুব ক্রিকেটারের পুরস্কার লাভ করেন। এছাড়াও, ১৯৬০ সালে উইজডেন কর্তৃক বর্ষসেরা ক্রিকেটার হিসেবে নির্বাচিত হন। টেবিল টেনিসেও জুনিয়র পর্যায়ে ইংল্যান্ডের প্রতিনিধিত্ব করেন। ৭৯ বছর বয়সে ২৫ ডিসেম্বর, ২০১৪ তারিখে তার দেহাবসান ঘটে।

## তথ্যসূত্র

## আরও দেখুন
* কলিন কাউড্রে
* ইমরুল কায়েস
* উইজডেন বর্ষসেরা ক্রিকেটার
* ইংরেজ টেস্ট ক্রিকেটারদের তালিকা
* আন্তর্জাতিক ক্রিকেটে রিচি বেনো’র পাঁচ-উইকেট লাভের তালিকা

## বহিঃসংযোগ
* 
* 

বিষয়শ্রেণী:১৯৩৫-এ জন্ম
বিষয়শ্রেণী:২০১৪-এ মৃত্যু
বিষয়শ্রেণী:১৯৪৬ থেকে ১৯৬৮ সময়কালীন ইংরেজ ক্রিকেটার
বিষয়শ্রেণী:ইংরেজ ক্রিকেটার
বিষয়শ্রেণী:ইংল্যান্ডের টেস্ট ক্রিকেটার
বিষয়শ্রেণী:ইন্টারন্যাশনাল ক্যাভেলিয়ার্সের ক্রিকেটার
বিষয়শ্রেণী:উইজডেন বর্ষসেরা ক্রিকেটার
বিষয়শ্রেণী:ওল্ডহামের ব্যক্তি
বিষয়শ্রেণী:গ্লুচেস্টারশায়ারের ক্রিকেটার
বিষয়শ্রেণী:প্লেয়ার্সের ক্রিকেটার
বিষয়শ্রেণী:মেরিলেবোন ক্রিকেট ক্লাবের ক্রিকেটার
বিষয়শ্রেণী:ল্যাঙ্কাশায়ারের ক্রিকেটার
বিষয়শ্রেণী:নর্থ ভার্সাস সাউথের ক্রিকেটার
বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
তুম হি হো

"**তুম হি হো**"  (; ) হলো ভারতীয় ব্লকবাস্টার ছবি আশিকি ২ এর একটি গান। গানটি গেয়েছেন বর্তমান সময়ের জনপ্রিয় শিল্পী অরিজিৎ সিং এবং গানটির সুরকার মিথুন শর্মা। গানটি এমটিভি ইন্ডিয়া তে ৭ সপ্তাহ ধরে সেরা ২০ এ ছিল, গানটির দৈর্ঘ্য ৪ মিনিট ২২ সেকেন্ড।

## মুক্তি
গানটি ১৬ই মার্চ,২০১৩ সালে মুক্তি পায় এবং দর্শকদের মধ্যে ব্যাপক জনপ্রিয়তা পায়।ইউটিউব এ গানটির প্রচার করা হয়।

## সাফল্য এবং প্রভাব
গানটি ইউটিউব এ ছাড়ার পর থেকে এটি প্রায় ৫০ লক্ষেরও বেশি মানুষ দেখে যা গানটির প্রচারে ব্যাপক ভূমিকা রাখে। এই গানটির জনপ্রিয়তার জন্য এটি বিভিন্ন সংস্করণে ছাড়া হয়।মূলত এই গানটির কারণে আশিকি ২ বক্স অফিসে  কোটিরও বেশি রুপি আয় করে।গানটি বিগ স্টার এন্টারটেইনমেন্ট অ্যাওয়ার্ডে সেরা এন্টারটেইনিং গানের অ্যাওয়ার্ড জেতে।

## তালিকায় স্থান
তুম হি হো অনেক সপ্তাহ ধরেই ইন্ডিয়ার সেরা গানের তালিকায় ছিল।

## অন্য সংস্করণ
পলক মুছল এর সাথে গানটির আরেক সংস্করণ *মেরি আশিকি* বের করা হয়।

## তথ্যসূত্র

## বহিঃসংযোগ
*তুম হি হো ইউটিউবে

বিষয়শ্রেণী:হিন্দি গান
বিষয়শ্রেণী:২০১৩-এর গান
বিষয়শ্রেণী:হিন্দি চলচ্চিত্রের গান
বিষয়শ্রেণী:চলচ্চিত্রের গান
বিষয়শ্রেণী:অরিজিৎ সিংয়ের গান
দ্বিতীয় চার্লস (ইংল্যান্ড)

**দ্বিতীয় চার্লস** (২৯ মে ১৬৩০ - ৬ ফেব্রুয়ারি ১৬৮৫) ছিলেন ইংল্যান্ড, স্কটল্যান্ড এবং আয়ারল্যান্ডের রাজা।

ইংল্যান্ডের গৃহযুদ্ধের এক নাটকীয় পর্যায়ে ১৬৪৯ সালের ৩০ জানুয়ারী হোয়াইট হল প্রাসাদ-এ দ্বিতীয় চার্লস-এর পিতা রাজা প্রথম চার্লস-এর মৃত্যুদণ্ড কার্যকর করা হয়।

চার্লস ছিলেন ইংল্যান্ডের অন্যতম জনপ্রিয় এবং প্রিয় রাজা। 

## টীকা I am STEEEVE. HEEHEEHEEHA

## তথ্যসূত্র

বিষয়শ্রেণী:ইংল্যান্ডের দ্বিতীয় চার্লস
বিষয়শ্রেণী:১৬৩০-এ জন্ম
বিষয়শ্রেণী:১৬৮৫-এ মৃত্যু
বিষয়শ্রেণী:ইংরেজ রোমান ক্যাথলিক
বিষয়শ্রেণী:রয়েল সোসাইটির সভ্য
বিষয়শ্রেণী:রাজপুত্র
বিষয়শ্রেণী:ওয়েস্টমিনস্টার অ্যাবিতে সমাধিস্থ
বিষয়শ্রেণী:ওয়েস্টমিনস্টারের ব্যক্তি
বিষয়শ্রেণী:প্রিন্স অব ওয়েলস
বিষয়শ্রেণী:১৭শ শতাব্দীর ইংরেজ রাজশাসক
হোয়াইট হল প্রাসাদ

**হোয়াইট হল প্রাসাদ** ছিলো ১৫৩০ থেকে ১৬৯৮ সাল পর্যন্ত ইংল্যান্ডের সম্রাটের রাজকীয় বাসভবন।

## অবস্থান

## তথ্যসূত্র

বিষয়শ্রেণী:১২৪০-এ ইংল্যান্ডে প্রতিষ্ঠিত
বিষয়শ্রেণী:১৬৯৮-এ ইংল্যান্ডে বিলুপ্ত
বিষয়শ্রেণী:লন্ডনের রাজকীয় ভবন
বিষয়শ্রেণী:যুক্তরাজ্যের পুড়ে যাওয়া ভবন ও স্থাপনা
বিষয়শ্রেণী:হোয়াইটহল
বিষয়শ্রেণী:অষ্টম হেনরি
লৌহজং নদী

**লৌহজং নদী** বাংলাদেশের উত্তর-কেন্দ্রীয় অঞ্চলের মুন্সীগঞ্জ জেলার একটি নদী। নদীটির দৈর্ঘ্য ২০ কিলোমিটার।

## প্রবাহ
লৌহজং নদীটি লৌহজং উপজেলার হলদিয়া ইউনিয়ন দিয়ে প্রবাহিত হয়েছে। অতপর নদীটি ষোলঘর ইউনিয়ন পেরিয়েছে এবং পরবর্তীতে একই উপজেলার লৌহজং-তেউটিয়া ইউনিয়ন পর্যন্ত প্রবাহিত হয়ে পদ্মা নদীতে পতিত হয়েছে।

ষোলঘর ইউনিয়ন হতে আরম্ভ হয়ে প্রবাহিত নদীটিকে বাংলাদেশ পানি উন্নয়ন বোর্ড ইছামতি নদী (মানিকগঞ্জ) হিসেবে চিহ্নিত করে থাকে। বারোমাসি প্রকৃতির এই নদীতে সারাবছর জলপ্রবাহ থাকে। তবে বর্ষাকালে নদীটিতে স্বাভাবিকের চেয়ে জলের প্রবাহ বৃদ্ধি পায়। পলির প্রভাবে নদীর তলদেশ ক্রমশ ভরাট হয়ে যাচ্ছে, এর প্রশস্ততা সংকুচিত হচ্ছে এবং পানির প্রবাহ হ্রাস পাচ্ছে। নদীটির দৈর্ঘ্য ৭৬ কিলোমিটার এবং প্রস্থ ৪০ মিটার

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:মুন্সীগঞ্জ জেলার নদী
বিষয়শ্রেণী:লৌহজং উপজেলা
বিষয়শ্রেণী:বাংলাদেশের নদী
কাচালং নদী

**কাসালং নদী** বাংলাদেশের পূর্ব-পাহাড়ি অঞ্চলের রাঙামাটি জেলার একটি নদী। এটি "সাজেক নদী" নামেও পরিচিত। নদীটির দৈর্ঘ্য ১২৫ কিলোমিটার, গড় প্রস্থ ৮০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক কাসালং নদীর প্রদত্ত পরিচিতি নম্বর পূর্ব-পাহাড়ি অঞ্চলের নদী নং ০৪। নদীটি এই অঞ্চলের পরিবেশগত ভারসাম্য বজায় রাখতেও গুরুত্বপূর্ণ ভূমিকা পালন করে। নদীটি বিভিন্ন জলজ উদ্ভিদ এবং প্রাণী যেমন মাছ, কাঁকড়া, বাগদা চিংড়ি এবং চিংড়ির আবাসস্থল।

## অন্যান্য তথ্য
উত্তর-পূর্ব পার্বত্য চট্টগ্রাম এলাকায় কর্ণফুলী নদীর একটি প্রধান উপনদী।

## প্রবাহ
ভারতের মিজোরাম রাজ্যের পূর্বাঞ্চলীয় পর্বতশ্রেণি থেকে উৎসারিত হয়ে কয়েকটি ক্ষুদ্র স্রোতধারা রাঙ্গামাটি জেলার বাঘাইছড়ি এলাকায় একত্রে মিলিত হয়ে **কাসালং নদী**র সৃষ্টি করেছে। উত্তর-দক্ষিণ বরাবর প্রবাহিত নদটি রাঙ্গামাটি থেকে প্রায় ২০ কিমি উত্তরে কেদারমারাতে এসে কর্ণফুলী নদীতে (কাপ্তাই হ্রদ) পড়েছে। নদীটি ৬৫ কিমি দীর্ঘ এবং সারা বছরই খরস্রোতা। কাপ্তাই বাঁধের ফলে নদীপথে অভ্যন্তরের অনেকদূর পর্যন্ত নাব্য হওয়ায় বনজ সম্পদ আহরণের সুবিধা হয়েছে।

## মানব কর্মকাণ্ড
নদীটি সেচের জন্য পানির একটি গুরুত্বপূর্ণ উৎসস্থল হিসাবে কাজ করে। পাহাড়ে বসবাসকারী সম্প্রদায়গুলির কৃষি ও গবাদি পশু পালন সহ তাদের দৈনন্দিন জীনবের প্রয়োজনের জন্য নদীর উপর নির্ভর করে। নদীর পানি বিভিন্ন ফসল যেমন ধান , ভুট্টা এবং অন্যান্য শাকসবজি চাষে জমিতে সেচের জন্য ব্যবহৃত হয়।

কৃষির পাশাপাশি, স্থানীয় জেলেরা মাছ ধরতে নদীর ওপর নির্ভরশীল।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:ভারতের নদী
বিষয়শ্রেণী:রাঙ্গামাটি জেলার নদী
বিষয়শ্রেণী:এশিয়ার আন্তর্জাতিক নদী
বিষয়শ্রেণী:পার্বত্য চট্টগ্রাম
দিনাজপুর পল্লী বিদ্যুৎ সমিতি-১

**দিনাজপুর পল্লী বিদ্যুৎ সমিতি-১** দিনাজপুর অঞ্চলে বিদ্যুৎ সংযোগ দেওয়ার জন্য প্রতিষ্ঠিত হয়েছে।

## ইতিহাস
দিনাজপুর পল্লী বিদ্যুৎ সমিতি-১ দিনাজপুরের ৭টি থানা (দিনাজপুর সদর, বীরগঞ্জ, চিরিরবন্দর, বিরল, খানসামা, কাহারোল ও বোচাগঞ্জ) নিয়ে কাজ করে যাচ্ছে যা ১৯৭৯ সালে নিবন্ধিত একটি স্বায়ত্বশাসিত প্রতিষ্ঠান। বাংলাদেশ পল্লী বিদ্যুতায়ন বোর্ড ১৯৭৭ সালে গঠন করে আজ পর্যন্ত গ্রামীণ পর্যায়ে আলোকিত করে আসছে। 

## কার্যক্রম
বর্তমানে দিনাজপুরের সাতটি থানা নিয়ে কাজ করে যাচ্ছে, যার আয়তন ২০৩৮.২৫ বর্গ কিঃ মিঃ। অন্তর্ভুক্ত এলাকার   জনসংখ্যা ১৬,১৫,৪৬৩, মোট ইউনিয়নের সংখ্যা/বিদ্যুতায়িত ইউনিয়নের সংখ্যা ৬১/৬১, মোট গ্রামের সংখ্যা/ বিদ্যুতায়িত গ্রামের সংখ্যা ১১৫৩/৭১৫ এবং উপকেন্দ্রের সংখ্যা ৫টি (০১ টি ২০ এমভিএ, ০৩ টি ১৫ এমভিএ এবং ০১টি ১০ এমভিএ)=মোট-৭৫ এম,ভি,এ। 

## তথ্যসূত্র

বিষয়শ্রেণী:১৯৭৯-এ বাংলাদেশে প্রতিষ্ঠিত
বিষয়শ্রেণী:বাংলাদেশের পল্লী বিদ্যুৎ সমিতি
পূরণ কস্সপ

**পূরণ কস্সপ** () বা **পূর্ণ কাশ্যপ** () গৌতম বুদ্ধের সমসাময়িক একজন ভারতীয় অক্রিয়াবাদী দার্শনিক ছিলেন।

## সংক্ষিপ্ত জীবনী
দীঘনিকায়ের সামঞ্ঞফলসুত্ত অনুসারে, পূরণ কস্সপ মগধের রাজা অজাতশত্রুর সমসাময়িক ছিলেন, কিন্তু ধম্মপদ অনুসারে, তিনি গৌতম বুদ্ধের জন্মের ষোল বছর পরে, কোশলের রাজধানী সাবত্থীর নিকটবর্তী কোন এক স্থানে জলে ডুবে আত্মহত্যা করেন, সেই দিক থেকে হিসেব করলে তিনি অজাতশত্রুর সময়ের পূর্বের দার্শনিক ছিলেন। টীকাকার বুদ্ধঘোষ তাকে অচেলক বা নগ্ন সন্ন্যাসী বলে বর্ণনা করেছেন।

## দর্শন
সামঞ্ঞফলসুত্ত ও বুদ্ধঘোষের বর্ণনা অনুসারে, পূরণ কস্সপ অক্রিয়াবাদের প্রচারক ছিলেন। সূত্রকৃতাঙ্গ নামক জৈন গ্রন্থ অনুসারেও জানা যায় যে, পূরণ কস্সপ কর্মের নিষ্ক্রিয়তার তত্ত্বের শিক্ষাপ্রদান করতেন। টীকাভাষ্যকার শীলংকার তাকে অকারকবাদী বলে অভিহিত করেছেন। পূরণ কস্সপের মতানুসারে, দান ধ্যান, যজ্ঞ, দয়া, সত্যবাচন, সংযম প্রভৃতি সৎকার্য্যে যেমন পুণ্য হয় না, তেমনি মিথ্যাচার, প্রাণী হত্যা, চুরি, লুন্ঠন, পরস্ত্রীগমন ইত্যাদি মন্দ কাজেও তেমনি মানুষের পাপ হয় না। তার মতে এই সমস্ত কাজ দেহ করে ও দেহই তার ফলভোগ করে, সুকর্ম বা দুষ্কর্মে আত্মার কোনরকম কর্মফল হয় না। শীলংকার তার মতবাদকে সাংখ্য দর্শনের সঙ্গে তুলনা করলেও এই মতের সঙ্গে নচিকেতা ও ভরদ্বাজের আত্মার নিষ্ক্রিয়তা তত্ত্বের অধিক মিল রয়েছে। গৌতম বুদ্ধ কার্য্য-কারণ তত্ত্বের সমর্থক ছিলেন বলে এই মতকে সমর্থন করেননি। গৌতম বুদ্ধের অন্যতম প্রধান শিষ্য আনন্দ মক্খলি গোসালের অহেতুবাদ তত্ত্বকে পূরণ কস্সপের তত্ত্ব বলে উল্লেখ করেছেন।

## তথ্যসূত্র

## আরো পড়ুন
* Ñāṇamoli, Bhikkhu (trans.) and Bhikkhu Bodhi (ed.) (2001). *The Middle-Length Discourses of the Buddha: A Translation of the Majjhima Nikāya*. Boston: Wisdom Publications. .
* Walshe, Maurice O'Connell (trans.) (1995). *The Long Discourses of the Buddha: A Translation of the Dīgha Nikāya*. Somerville: Wisdom Publications. .

বিষয়শ্রেণী:অজ্ঞেয়বাদ
বিষয়শ্রেণী:ভারতীয় দার্শনিক
বিষয়শ্রেণী:আধ্যাত্মিক শিক্ষক
বিষয়শ্রেণী:খ্রিস্টপূর্ব ৬ষ্ঠ শতাব্দীর হিন্দু
বিষয়শ্রেণী:খ্রিস্টপূর্ব ৬ষ্ঠ শতাব্দীর ভারতীয় দার্শনিক
সরফরাজ খান (ক্রিকেটার)

**সরফরাজ খান নওশাদ** (; জন্ম: ২৭ অক্টোবর ১৯৯৭) হলেন একজন ভারতীয় ক্রিকেটার যিনি মুম্বাই ক্রিকেট দলের হয়ে খেলে থাকেন। একজন আক্রমণাত্মক ডানহাতি ব্যাটসম্যান হিসেবে খান ভারতীয় অনূর্ধ্ব-১৯ ক্রিকেট দলের সদস্যরূপে ২০১৪ আইসিসি অনূর্ধ্ব -১৯ ক্রিকেট বিশ্বকাপে প্রতিনিধিত্ব করেছেন।

২০১৫ ইন্ডিয়ান প্রিমিয়ার লিগের ক্রিকেট মৌসুমে রয়্যাল চ্যালেঞ্জার্স ব্যাঙ্গালোর এর সাথে ৫০ লাখ রুপির বিনিময়ে চুক্তিবদ্ধ হন। যেখানে তিনি আইপিএলের সর্বকনিষ্ঠ খেলোয়াড় হিসেবে মর্যাদা লাভ করেন।

২০১৫ সালের জুলাইয়ে তিনি তার পিতৃ এলাকা আজমগড়ের সুবাদে উত্তরপ্রদেশের হয়ে ২০১৫-১৬ ঘরোয়া মৌসুমের যোগদান করবেন বলে ঘোষণা দেন এবং স্থানান্তরের জন্য উত্তরপ্রদেশ ক্রিকেট অ্যাসোসিয়েশনের সচিব রাজীব শুক্লা’র সঙ্গে আলোচনা করেন। ২০১৫ সালের ডিসেম্বরে তিনি ২০১৬ আইসিসি অনূর্ধ্ব-১৯ ক্রিকেট বিশ্বকাপে ভারতীয় অনূর্ধ্ব ১৯ যুব দলের জন্য নির্বাচিত হন।

## আরও দেখুন
* ইরফান পাঠান
* মুখতার আহমেদ

## তথ্যসূত্র

## বহিঃসংযোগ
* 
* 

বিষয়শ্রেণী:১৯৯৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় ক্রিকেটার
বিষয়শ্রেণী:মুম্বইয়ের ক্রিকেটার
বিষয়শ্রেণী:রয়্যাল চ্যালেঞ্জার্স বেঙ্গালুরুর ক্রিকেটার
বিষয়শ্রেণী:১৯৯৬-এ জন্ম
বিষয়শ্রেণী:উত্তরপ্রদেশের ক্রিকেটার
বিষয়শ্রেণী:দিল্লি ক্যাপিটালসের ক্রিকেটার
লজ্জা

**লজ্জা** () হল একটি নেতিবাচক, যন্ত্রণাদায়ক, সামাজিক আবেগ যা "...নিজ কর্মের সাথে নিজ মতাদর্শিক মানদণ্ডের তুলনার..." ফলাফল হিসেবে উপলব্ধ হয়, কিন্তু এটি নিজের বর্তমান অবস্থার সঙ্গে সমাজের আদর্শ মানদণ্ডের তুলনা থেকেও সমানভাবে উদ্ভূত হতে পারে। এইভাবে, প্রবল ঐচ্ছিক সক্রিয়তা অথবা সহজাত আত্ম শ্রদ্ধা থেকে লজ্জার উৎপত্তি ঘটতে পারে, লাজুক ব্যক্তির সক্রিয়  কাজকর্ম করার প্রয়োজন পরে না, স্বাভাবিকভাবে অবস্থান করাই এর জন্য যথেষ্ট হয়। সামাজিকীকরণের মাধ্যমে তুলনা এবং আদর্শিক মানদণ্ড উভয়ই সক্রিয় হয়।  যদিও একে একটি আবেগ হিসেবে বিবেচনা করা হয়, লজ্জাকে বিবিধভাবে একটি মনস্তাত্ত্বিক প্রতিক্রিয়া, চেতনা অথবা মানসিক অবস্থা বা দশা বলেও মনে করা হয়।

## কারণসমূহ

১)আত্ম-সচেতনতা: লজ্জা অনুধাবন করার জন্য আত্ম সচেতন হতে হয় এই জন্য যে অন্যরা নিয়ে চিন্তা করছে। মানুষ সবাই একটি মানদণ্ডের আওতায় থাকে। তাদেরকে বুঝতে হবে তারা যা করে তা কি সঠিক নাকি ভুল। উদাহরণস্বরূপ, কেউ যদি কোন অনুষ্ঠানে ক্যাজুয়াল ড্রেস পরে যায় তখন সে ভাবে সবাই তার দিকে হয়তো ভিন্নভাবে তাকাচ্ছে।

২) আত্ম-দ্বন্দ্ব:আত্ম-দ্বন্দ্ব থেকে লজ্জা এবং অপরাধ বোধের জন্ম হয়। দৈনন্দিন জীবনে অবশ্যই খারাপ কিছু ঘটতে পারে। এ্যাট্রিবিউশন থিওরি অনুযায়ী মানব জাতি প্রাকৃতিকভাবে সবসময় কার্যকারণনির্ভর ব্যাখ্যা খুঁজে বেড়ায়। ঐ অবস্থাকে মূল্যায়ন করার জন্য হয়তো কেউ তার স্ত্রী অথবা খারাপ আবহাওয়াকে দায়ী করতে পারে। কিন্তু যখন কেউ নিজেকে দোষারোপ করে, ঠিক তখনি সে লজ্জা এবং অপরাধ-বোধে ভুগে। উদাহরণস্বরূপ, কেউ যদি মোটা হয়ে যায় তাহলে ভুলভাবে সে নিজেকে দোষারোপ করে। প্রায়শই ভাবেনা এটা প্রাকৃতিক কারণেও হতে পারে।

৩) মানসম্মত : আমাদের মধ্যে এক ধরনের বিশ্বাস বোধ কাজ করে যে, আমাদের কাজ, চিন্তা-চেতনা এবং অনুভূতিগুলো যেন সবার কাছে গ্রহণযোগ্য এবং মানসম্মত বলে প্রতীয়মান হয়। উদাহরণস্বরূপ, মৃত্যু-শোভা যাত্রায় হাস্য-কৌতুক করা, এমনকি লোকটি মারা যাওয়ায় কারও খুশি হওয়া সামাজিক রীতি বিরুদ্ধ কাজ বলে গণ্য হবে। ঐ মানসম্মত কাজগুলোকে অবজ্ঞা করার কারণেও কারও মধ্যে লজ্জাবোধ জাগ্রত হতে পারে।

৪) ব্যক্তিগত বৈশিষ্ট্য: জনসাধারণের স্বার্থের দিক বিবেচনা করার বিষয়টাও অনেক সময় অধিক লজ্জার কারণ হতে পারে। অন্যদিকে, এমন ব্যক্তিও আমাদের মধ্যে আছেন যারা অন্যদেরকে দোষারোপ করতে পারেন, অথবা নিজেদেরকে দোষারোপ করা থেকে বিরত রাখতে পারেন।

৫) আত্মসম্মান বোধ: আত্মসম্মান বোধকে নিজের প্রতি ব্যক্তির দৃষ্টিভঙ্গি টা কেমন হওয়া উচিত তাকেই বোঝায়। যখন একজন ব্যক্তি নিজেকে দুর্বল মনে করে এবং যখন নেতিবাচক ঘটনাগুলির মুখোমুখি হয়, তখন সে তার নিজের খারাপ দিকটাকে দোষারোপ করে। অধিকন্তু, লজ্জার পুনরাবৃত্তিও কারও আত্মসম্মান বোধকে খাটো করতে পারে ।

## লক্ষণ

## আরো দেখুন
* অনুভূতি
* আনন্দ
* ভীতি
* লাজুকতা
* সুখ
* হতাশা
* হায়া (ইসলাম)

## তথ্যসূত্র

## বহিঃসংযোগ

* Brene Brown ''Listening to Shame,'' TED Talk, March 2012 
* Sample chapter from Phil Hutchinson's book Shame and Philosophy
* Understanding Shame and Humiliation in Torture
* US Forces Make Iraqis Strip and Walk Naked in Public
* Shame
* ''Humiliation is Simply Wrong'' (USA Today Editorial/Opinion)
* Hiding from Humanity: Disgust, Shame, and the Law
* Shame and Psychotherapy
* Shame and Group Psychotherapy
* Sexual Guilt and Shame
* Social usage of shame in historical times

বিষয়শ্রেণী:আবেগ
বিষয়শ্রেণী:সামাজিক মনোবিজ্ঞান
বিষয়শ্রেণী:নৈতিক মনোবিজ্ঞান
বিষয়শ্রেণী:আত্মরতি
লাজুকতা

**লাজুকতা** () (**diffidence** বা অসস্তিবোধ নামেও পরিচিত) হল  ভীতি, স্বাচ্ছন্দ্যবোধের বা সহজতার অভাবের একটি অনুভূতি, বিশেষ করে তখন যখন কোন ব্যক্তি অন্য ব্যক্তির সন্নিকটে অবস্থান করে। এটি সাধারণত নতুন পরিবেশে অথবা অপরিচিত লোকের সামনে হয়ে থাকে। লাজুকতা সেসব লোকেদের একটি বৈশিষ্ট্য হতে পারে যাদের আত্মমর্যাদার অভাব রয়েছে। লাজুকতার অধিকতর প্রবল রূপ হল সামাজিক অস্থিরতা বা সামাজিক ভীতি।

লজ্জার প্রাথমিক সংজ্ঞাগত বৈশিষ্ট্য হল লোকে কি ভাববে এ সম্পর্কিত প্রবল কল্পিত ভয়। ফলস্বরূপ ব্যক্তিটি যা বলতে বা করতে চায় তা ভয়ে করতে পারে না। পাছে সে কোনো নেতিবাচক প্রতিক্রিয়া, ব্যঙ্গ, সমালোচনা না হয় অথবা প্রত্যাখ্যাত না হয়। এ কারণে, অনেক সময় লাজুক ব্যক্তি এর পরিবর্তে সামাজিক পরিস্থিতি এড়িয়ে চলাকেই সহজ হিসেবে বেছে নেয়।

লাজুকতার অন্যতম প্রতিকার হল সামাজিক দক্ষতার উন্নয়ন। বিদ্যালয় এবং অভিভাবকরা মনে মনে বাচ্চাদের সক্রিয় সামাজিক যোগাযোগে পূর্ণ পারঙ্গম বলে মনে করে থাকেন। লেখাপড়ার তুলনায় সামাজিক দক্ষতা প্রশিক্ষণকে তেমন কোনো গুরুত্বই দেয়া হয় না, এর ফলে লাজুক শিশু শ্রেণীকক্ষের কার্যক্রমে অংশগ্রহণ এবং সহপাঠীদের সাথে ভাব বিনিময়ের ক্ষমতা উন্নত করার সুযোগ পায় না। শিক্ষকেরা সামাজিক দক্ষতাসমূহের নমুনা তৈরি করতে পারেন এবং অপেক্ষাকৃত কম কড়াভাবে এবং ভয় না দেখিয়ে তাদের প্রশ্ন ধরতে পারেন যেন তারা ক্লাসে সহজভাবে কথা বলতে পারে এবং অন্যান্য বাচ্চাদের সাথে বন্ধুত্ব গড়তে পারে।

## কারণসমূহ

## লক্ষণ

## আরও দেখুন
* অনুভূতি
* আনন্দ
* ভীতি
* সুখ
* হতাশা

## তথ্যসূত্র

## বহিঃসংযোগ

* 
* Lynn Henderson and Philip Zimbardo: "Shyness".  Entry in ''Encyclopedia of Mental Health'', Academic Press, San Diego, CA  (in press)
* Liebowitz Social Anxiety Scale (LSAS-SR)+
* SHY United - Information and support site with articles and community forums / chat room for shy people experience shyness and social anxiety 
* Shyness and Social Phobia - information from mental health charity The Royal College of Psychiatrists
* Social Anxiety Anonymous / Social Phobics Anonymous - International network of 12 Step support groups for people suffering from shyness problems and/or social anxiety disorder/social phobia

বিষয়শ্রেণী:সামাজিক মনোবিজ্ঞান
বিষয়শ্রেণী:আবেগ
বিষয়শ্রেণী:আন্তঃব্যক্তিক সম্পর্ক
মোহাম্মাদ রিজওয়ান

**মোহাম্মাদ রিজওয়ান** ( , ; জন্ম: ১ জুন, ১৯৯২) হলেন একজন পাকিস্তানি আন্তর্জাতিক ক্রিকেট খেলোয়াড়, যিনি ২০১৫ সাল থেকে আন্তর্জাতিক ক্রিকেটে পাকিস্তানের প্রতিনিধিত্ব করছেন। তিনি একজন ডান-হাতি ব্যাটসম্যান ও উইকেট-রক্ষক, যিনি টেস্ট, একদিনের আন্তর্জাতিক ও টি-টোয়েন্টিসহ ক্রিকেটের তিন ফরম্যাটেই শতক করেন। পূর্বে টেস্টে তিনি পাকিস্তান ক্রিকেট দলের সহ-অধিনায়ক হিসেবেও দায়িত্ব পালন করেছেন।

পাকিস্তান সুপার লীগে তিনি ২০১৬ সাল থেকে ২০১৭ সাল পর্যন্ত লাহোর কালান্দার্স এবং ২০১৮ থেকে ২০২০ পর্যন্ত করাচি কিংসের হয়ে খেলেন। ২০২১ সাল থেকে  মুলতান সুলতান্সের হয়ে খেলছেন। ঘরোয়া ক্রিকেটে তিনি খাইবার পাখতুনখোয়ার হয়ে অধিনায়কত্ব করে থাকেন।

## ঘরোয়া কর্মজীবন
২০১৪-১৫ মৌসুমের কায়েদ-ই-আজম ট্রফির ফাইনালে সুই নর্দান গ্যাস পাইপলাইন লিমিটেডের হয়ে খেলতে নেমে তিনি ২২৪ রান করেন। যার কারণে প্রথম ইনিংসে সুই নর্দান ৩০১ রানের লিড নেয় এবং সহজেই দ্বিতীয় শিরোপা অর্জন করতে সক্ষম হয়। ২০১৪ সালের ডিসেম্বর মাসে কেনিয়ার বিপক্ষে পাঁচটি সীমিত ওভারের ম্যাচে পাকিস্তান এ দলের হয়ে তিনি উইকেট-রক্ষক হিসেবে দায়িত্ব পালন করেন।

## আন্তর্জাতিক কর্মজীবন
২০১৫ সালের এপ্রিলে রিজওয়ান বাংলাদেশের  বিপক্ষে পাকিস্তানের হয়ে একদিনের আন্তর্জাতিক ক্রিকেটে অভিষেক করেন, যেখানে তিনি ৫৮ বলে ৬৭ রানের ইনিংস খেলেন। এছাড়াও তিনি সেই সিরিজে পাকিস্তানের হয়ে টি-টোয়েন্টি আন্তর্জাতিকেও অভিষেক করেন। এরপর তিনি ২০১৬ সালের ২৫ নভেম্বর নিউজিল্যান্ডের বিপক্ষে টেস্ট ক্রিকেটে অভিষিক্ত হন। টেস্টের প্রথম ইনিংসে তিনি গোল্ডেন ডাকে আউট হয়েছিলেন।

## ব্যক্তিগত জীবন
ব্যক্তিগত জীবনে মুহাম্মদ রিজওয়ান বিবাহিত এবং তার দুইজন মেয়ে সন্তান রয়েছে। এছাড়া ব্যক্তিগত জীবনে তিনি অত্যন্ত ধার্মিক ব্যক্তি হিসেবে প্রসিদ্ধ। পাকিস্তান ক্রিকেট দলের বিভিন্ন সফরে তাকে প্রবাসী পাকিস্তানিদের মাঝে জুমার খুতবা প্রদান করতে দেখা গিয়েছে।  

## পুরস্কার ও স্বীকৃতি

* ২০২১ পিসিবি বর্ষসেরা সর্বাধিক দামি খেলোয়াড়
* ২০২১ পিসিবি টি-টোয়েন্টি বর্ষসেরা ক্রিকেটার
* ২০২১ উইজডেন বর্ষসেরা ক্রিকেটার
* ২০২১ আইসিসি টি-টোয়েন্টি বর্ষসেরা ক্রিকেটার
* বর্ষসেরা মাসিক ক্রিকেটার (সেপ্টেম্বর)
* ২০২১ আইসিসি বর্ষসেরা টি-টোয়েন্টি দলে অন্তর্ভুক্ত
* ২০২২ আইসিসি বর্ষসেরা টি-টোয়েন্টি দলে অন্তর্ভুক্ত

## তথ্যসূত্র

## বহিঃসংযোগ
* মোহাম্মাদ রিজওয়ান - ক্রিকেটআর্কাইভ
* মোহাম্মাদ রিজওয়ান - ক্রিকইনফো

বিষয়শ্রেণী:১৯৯২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পাকিস্তানি ক্রিকেটার
বিষয়শ্রেণী:পাকিস্তানের টেস্ট ক্রিকেটার
বিষয়শ্রেণী:পাকিস্তানের একদিনের আন্তর্জাতিক ক্রিকেটার
বিষয়শ্রেণী:পাকিস্তানের টুয়েন্টি২০ আন্তর্জাতিক ক্রিকেটার
বিষয়শ্রেণী:খাইবার পাখতুনখোয়ার ক্রিকেটার
বিষয়শ্রেণী:পেশাওয়ারের ক্রিকেটার
বিষয়শ্রেণী:পেশাওয়ার থেকে আগত ক্রিকেটার
বিষয়শ্রেণী:পশতু ব্যক্তি
বিষয়শ্রেণী:লাহোর কালান্দার্সের ক্রিকেটার
বিষয়শ্রেণী:করাচি কিংসের ক্রিকেটার
বিষয়শ্রেণী:কুমিল্লা ভিক্টোরিয়ান্সের ক্রিকেটার
বিষয়শ্রেণী:সিলেট স্ট্রাইকার্সের ক্রিকেটার
বিষয়শ্রেণী:সুই নর্দার্ন গ্যাস পাইপ লাইন্স লিমিটেডের ক্রিকেটার
বিষয়শ্রেণী:সাসেক্সের ক্রিকেটার
বিষয়শ্রেণী:উইজডেন বর্ষসেরা ক্রিকেটার
বিষয়শ্রেণী:উইকেট-রক্ষক
বিষয়শ্রেণী:মুলতান সুলতান্সের ক্রিকেটার
নাসরি রাজবংশ

**নাসরি রাজবংশ** ( *banū Naṣr*) ছিল স্পেনের শেষ মুসলিম রাজবংশ। এই রাজবংশ ১২৩৮ থেকে ১৪৯২ খ্রিষ্টাব্দ পর্যন্ত গ্রানাডা আমিরাত শাসন করেছিল। ১২১২ সালে লাস নাভাস দ্য টোলোসার যুদ্ধে আলমোহাদ খিলাফতের পরাজয়ের পর নাসরি রাজবংশ ক্ষমতায় আরোহণ করে। প্রতিষ্ঠার পর থেকে ২৩ জন আমির গ্রানাডা শাসন করেছেন। শেষ শাসক দ্বাদশ মুহাম্মদ খ্রিষ্টান স্পেনীয় রাজ্য আরাগন ও কাস্তিলের কাছে আত্মসমর্পণ করেছিলেন। নাসরিদের শাসনামলে নির্মিত আলহাম্বরা প্রাসাদ এই সময়ের একটি গুরুত্বপূর্ণ নিদর্শন।

## নাসরি সুলতানদের তালিকা
*প্রথম মুহাম্মদ ইবনে নাসর (১২৩৮-১২৭২)
*দ্বিতীয় মুহাম্মদ আল ফকিহ (১২৭৩-১৩০২)
*তৃতীয় মুহাম্মদ (১৩০২-১৩০৯)
*নাসর (১৩০৯-১৩১৪)
*প্রথম ইসমাইল (১৩১৪-১৩২৫)
*চতুর্থ মুহাম্মদ (১৩২৫-১৩৩৩)
*প্রথম ইউসুফ (১৩৩৩-১৩৫৪)
*পঞ্চম মুহাম্মদ (১৩৫৪-১৩৫৯, ১৩৬২-১৩৯১)
*দ্বিতীয় ইসমাইল (১৩৫৯-১৩৬০)
*ষষ্ঠ মুহাম্মদ (১৩৬০-১৩৬২)
*দ্বিতীয় ইউসুফ (১৩৯১-১৩৯২)
*সপ্তম মুহাম্মদ (১৩৯২-১৪০৮)
*তৃতীয় ইউসুফ (১৪০৮-১৪১৭)
*অষ্টম মুহাম্মদ (১৪১৭-১৪১৯, ১৪২৭-১৪২৯)
*নবম মুহাম্মদ (১৪১৯-১৪২৭, ১৪৩০-১৪৩১, ১৪৩২-১৪৪৫, ১৪৪৮-১৪৫৩)
*চতুর্থ ইউসুফ (১৪৩২)
*পঞ্চম ইউসুফ (১৪৪৫-১৪৪৬, ১৪৬২)
*দশম মুহাম্মদ (১৪৪৬-১৪৪৮)
*একাদশ মুহাম্মদ (১৪৫৩-১৪৫৪)
*সাইদ (১৪৫৪-১৪৬৪)
*আবুল হাসান আলি, (১৪৬৪-১৪৮২, ১৪৮৩-১৪৮৫)
*দ্বাদশ মুহাম্মদ, বোয়াবদিল নামেও পরিচিত (১৪৮২-১৪৯২)
*ত্রয়োদশ মুহাম্মদ, এল জাগাল নামেও পরিচিত (১৪৮৫-১৪৮৬)

## নসব
নাসরি রাজবংশ পিতার দিক থেকে বনু খাজরাজ গোত্রের প্রধান ও এক সাহাবির বংশধর বলে দাবি করত।

## উত্তরাধিকারের লড়াই ও গৃহযুদ্ধ
গ্রানাডা আমিরাতের উপর খ্রিষ্টানদের হামলার সময় নাসরিদের মধ্যে উত্তরাধিকার সংক্রান্ত বিষয়ে গৃহবিবাদ শুরু হয়। আবুল হাসান আলি তার ছেলে দ্বাদশ মুহাম্মদ কর্তৃক অপসারিত হওয়ার পর মালাগায় পিছু হটেন এবং প্রতিদ্বন্দ্বী পক্ষগুলোর মধ্যে গৃহবিবাদ শুরু হয়। খ্রিষ্টানরা এই সুযোগের সদ্বব্যবহার করে এবং মুসলিমদের শক্তঘাটিগুলো দখল করতে থাকে। দ্বাদশ মুহাম্মদ ১৪৮৩ সালে লুসেনায় খ্রিষ্টান বাহিনীর হাতে ধরা পড়েন। ফার্ডিনেন্ড ও ইসাবেলার সাথে মিত্রতার শপথ নেয়ার পর তাকে মুক্তি দেয়া হয়। আবুল হাসান আলি শেষপর্যন্ত পূর্ণভাবে ক্ষমতা ত্যাগ করলে দ্বাদশ মুহাম্মদের সাথে তার ভাই ত্রয়োদশ মুহাম্মদের সংঘর্ষ বাধে। দ্বিতীয় জন খ্রিষ্টানদের কাছে আত্মসমর্পণে বাধ্য হন। দ্বাদশ মুহাম্মদকে আলপুজারা পর্বতমালায় জায়গীর দেয়া হয়। পরে তিনি ইবেরিয়ান উপদ্বীপ ত্যাগের জন্য আর্থিক ক্ষতিপূরণ নেন।

## বংশলতিকা
নিচের বংশলতিকাটি নাসরি সুলতানদের পারস্পরিক সম্পর্ক প্রদর্শন করছে। এটি তাদের সাধারণ পূর্বপুরুষ ইউসুফ আল আহমার থেকে শুরু হয়েছে। নারীরা শাসন ক্ষমতায় না থাকায় এতে শুধু ছেলেদের অন্তর্ভুক্ত করা হয়েছে। শাসন নিয়ে প্রতিদ্বন্দ্বিতার সময়গুলোতে গ্রানাডা শহর ও আলহাম্বরা প্রাসাদ নিয়ন্ত্রণকারীকে সুলতানের মর্যাদা দেয়া হত।

## আরও দেখুন
* আন্দালুস
* আলহাম্বরা

## তথ্যসূত্র

## গ্রন্থপঞ্জি
* 
* 
* 
* 
* 
* 
* 

## বহিঃসংযোগ

বিষয়শ্রেণী:নাসরি রাজবংশ
বিষয়শ্রেণী:কাহতানি
বিষয়শ্রেণী:স্প্যানিশ রাজাদের তালিকা
বিষয়শ্রেণী:আন্দালুসের রাজবংশ
বিষয়শ্রেণী:আরব রাজবংশ
তুর্কিস্তান

**তুর্কিস্তান** () শব্দের আক্ষরিক অর্থ “তুর্কিদের দেশ”।

## উৎপত্তি
তুর্কিস্তান শব্দের উৎস ফারসি। একসময় এই অঞ্চল একজন সম্রাটের দ্বারা শাসিত হলেও এই শব্দ দ্বারা কোনো একক জাতি রাষ্ট্র বোঝানো হয় না। পারস্যের ভূগোলবিদরা তুর্কি জাতিসমূহের আবাসস্থল বোঝাতে সর্বপ্রথম তুর্কিস্তান শব্দের ব্যবহার করেন। ১৮৫৬-১৮৫৭ সালে ইঙ্গ-পারসিয়ান যুদ্ধে পারস্যের পরাজয় ও দুর্বল হয়ে পড়ার পর মধ্য এশিয়ায় নিয়ন্ত্রণ প্রতিষ্ঠার জন্য রাজতান্ত্রিক রাশিয়া এখানে অভিযান চালায়। দক্ষিণে অগ্রসর হওয়ার সময় ১৮৬৪ সালে রুশরা তুর্কিস্তান শহর দখল করে নেয়। শহরের নামকে সমগ্র অঞ্চলের নাম বিবেচনা করার কারণে তারা নতুন বিজিত অঞ্চলের নাম তুর্কিস্তান রেখেছিল। বর্তমানে মধ্য এশিয়ায় তুর্কি জাতিসমূহ অধ্যুষিত অঞ্চলকে তুর্কিস্তান বলা হয়। এর মধ্যে রয়েছে আধুনিক তুর্কমেনিস্তান, কাজাখস্তান, উজবেকিস্তান, কিরগিজস্তান ও চীনের জিনজিয়াং (“চীনা তুর্কিস্তান”)। অনেকে রাশিয়ার তুর্কি অঞ্চলসমূহ যেমন তাতারস্তান ও সাইবেরিয়ার কিছু অংশকে তুর্কিস্তানের অংশ হিসেবে বিবেচনা করে থাকে।

## আরও দেখুন
*পূর্ব তুর্কিস্তান

## তথ্যসূত্র

## আরও দেখুন
*V.V. Barthold "Turkestan Down to the Mongol Invasion" (London) 1968 (3rd Edition)
*René Grousset "L'empire des steppes" (Paris) 1965
*David Christian "A History Of Russia, Central Asia and Mongolia" (Oxford) 1998 Vol.I
*Svat Soucek "A History of Inner Asia" (Cambridge) 2000
*Vasily Bartold "Работы по Исторической Географии" (Moscow) 2002
**English translation: V.V. Barthold "Work on Historical Geography" (Moscow) 2002
* Baymirza Hayit. “Sowjetrußische Orientpolitik am Beispiel Turkestan.“ Köln-Berlin: Kiepenhauer & Witsch, 1956
* Hasan Bülent Paksoy Basmachi: Turkestan National Liberation Movement 
*The Arts and Crafts of Turkestan (Arts & Crafts) by Johannes Kalter.
*The Desert Road to Turkestan (Kodansha Globe) by Owen Lattimore.
*Turkestan down to the Mongol Invasion. by W. BARTHOLD.
*Turkestan and the Fate of the Russian Empire by Daniel Brower.
*Tiger of Turkestan by Nonny Hogrogian.
*Turkestan Reunion (Kodansha Globe) by Eleanor Lattimore. 
*Turkestan Solo: A Journey Through Central Asia, by Ella Maillart.
* Baymirza Hayit. “Documents: Soviet Russia's Anti-Islam-Policy in Turkestan.“ Düsseldorf: Gerhard von Mende, 2 vols, 1958.
* Baymirza Hayit. “Turkestan im XX Jahrhundert.“ Darmstadt: Leske, 1956
* Baymirza Hayit. “Turkestan Zwischen Russland Und China.“ Amsterdam: Philo Press, 1971
* Baymirza Hayit. “Some thoughts on the problem of Turkestan” Institute of Turkestan Research, 1984
* Baymirza Hayit. “Islam and Turkestan Under Russian Rule.” Istanbul:Can Matbaa, 1987.
* Baymirza Hayit. “Basmatschi: Nationaler Kampf Turkestans in den Jahren 1917 bis 1934.” Köln: Dreisam-Verlag, 1993.
*Mission to Turkestan: Being the memoirs of Count K.K. Pahlen, 1908-1909 by Konstantin Konstanovich Pahlen.
*Turkestan: The Heart of Asia by Curtis.
*Tribal Rugs from Afghanistan and Turkestan by Jack Frances.
*The Heart of Asia: A History of Russian Turkestan and the Central Asian Khanates from the Earliest Times by Edward Den Ross.
*

বিষয়শ্রেণী:তুর্কিস্তান
বিষয়শ্রেণী:জিনজিয়াং
বিষয়শ্রেণী:মধ্য এশিয়া
বিষয়শ্রেণী:মধ্য এশিয়ার ভূগোল
বিষয়শ্রেণী:বিভাজিত অঞ্চল
বিষয়শ্রেণী:সাংস্কৃতিক অঞ্চল
বিষয়শ্রেণী:ঐতিহাসিক অঞ্চল
সমাণুতা

থাম্ব|অ্যালকেনের স্ফুটনাঙ্ক (মিথেন থেকে ননাডেকেন) এর গ্রাফ
সম-অণু, মানে হল অণুটা একই কিন্তু এর গঠন ভিন্ন ভিন্ন।এই ভিন্ন গঠন হবার ধর্মটিই হল সমাণুতা।
 
সমাণুতাকে আমরা ২ ভাগে ভাগ করতে পারি :-

#structural/ গাঠনিক :- এরা খুবই সাধারণ ৷
#stereo or 3 dimentional :- এরা একটু কঠিন ধরনের ৷

## গাঠনিক
এরা একই homologous group ও হতে পারে, আবার ভিন্নও হতে পারে। 
একই homologous গ্রুপের মধ্যে চেইন,অবস্থান আর মেটামারিজম, এই তিন প্রকার সমাণুতা দেখা যায়।

### চেইন সমাণুতা
এরা কার্বন চেইনেই সীমাবদ্ধ। ইহা লম্বা চেইনের একটা যৌগও হতে পারে, আবার অনেক শাখা প্রশাখা নিয়েও একটা সমাণু হতে পারে। যেমন:  , এটা বিউটেন, এর একটা মিথাইল গ্রুপ স্থানান্তরিত হয় এবং রুপান্তরিত 2-মিথাইল প্রোপেন। এ যৌগ ২টি অ্যালকেন।

### অবস্থান সমাণুতা
তাদের অবস্থানের উপর এই সমাণুতা নির্ভর করবে। যেমন: C4H8, এটা যদি বিউটিন-1 হয়, তার মানে দ্বিবন্ধন আছে 1 নং কার্বনে, বিউটিন -2 হলে, 2 নং কার্বনে।

অবস্থানে আমরা কার্যকরী মূলক কোথায় আছে সেটা খুজতাম, আর এখানে খুজব কার্যকরী মূলকের দুই পাশে কয়টা কার্বন থাকবে সেটা । সেই হিসেবেই সমাণুতা।এদেরকে মেটামার বলে। যেমন .. এটা পেন্টানোন -2 হতে পারে, যেখানে CO কার্যকরী মূলকের বাম পাশে 1টা  থাকে, কিন্তু পেন্টানোন -3 হলে, বামপাশে 2 টা কার্বন পরমাণু ,  আসবে।
এবার ভিন্ন সমগোত্রীয়দের পালা৷ এরা দুরকম সমাণুতা দেখায় ৷ 
‪***‎কার্যকরী মূলক সমাণুতা** ‬: এখানে কার্যকরী মূলকগুলো ভিন্ন হবে। অথ্যাৎ সমগোত্রীয় শ্রেণী মানে ভিন্ন কার্যকরী মূলক। যেমনঃ  ,এটা ইথানল ও হতে পারে, আবার ডাইমিথাইল ইথারও হতে পারে। মানে একটা এলকোহল,আরেকটা ইথার।‪***‎টটোমারিজম** ‬: এরা গাঠনিক সমাণুতার মাঝে সবচাইতে অভিজাত শ্রেণী।এরা একজন নিজে থেকেই আরেক রকম সমাণুতে রূপান্তরিত হয়ে যায় ।এইজন্য এদের **'গতিশীল কার্যকরী মূলক সমানুতা**' বলে। যেমন: প্রোপানোন থেকে স্বতঃস্ফূর্তভাবে প্রোপিন-2-অল তৈরি হয়, যেখানে একজন আরেকজনের সমাণু।প্রোপানোন একটি কিটোন, প্রোপিন -2-অল হল ইনল (এলকিন+এলকোহল) সমাণু। 
এদেরকে আমরা keto-enol tautomerism ও বলতে পারি।
 
## তথ্যসূত্র

 
বিষয়শ্রেণী:রসায়ন
বিষয়শ্রেণী:জৈব রসায়ন
বিষয়শ্রেণী:কেলাসবিজ্ঞান
বিষয়শ্রেণী:অজৈব রসায়ন
নিউক্লাইডসমূহের ছক (বিভক্ত, সীমাবদ্ধ)

রাসায়নিক উপাদানসমূহের পরিচিত সকল আইসোটোপ এই **আইসোটোপ সারণীসমূহতে** প্রদর্শন করা হয়েছে, যেখানে বাম হতে ডানে গেলে পারমাণবিক সংখ্যা বৃদ্ধি পায় এবং উপর থেকে নিচে নামলে নিউট্রন সংখ্যা বৃদ্ধি পায়।

প্রতিটি আইসোটোপ সেলের রঙ (প্রতিটি বিভাগে রঙের তালিকা দেখুন) দ্বারা অর্ধায়ু নির্দেশিত হয় । রঙীন সীমানাগুলো সবচেয়ে স্থিতিশীল পারমাণবিক আইসোমার অবস্থার অর্ধায়ু নির্দেশ করে।

এই তালিকাগুলোর তথ্য ব্রুকহ্যাভেন ন্যাশনাল ল্যাবরেটরী হতে এসেছে।

## ০-১৪ উপাদানগুলির জন্য আইসোটোপসমূহ
← পূর্ববর্তী | পরবর্তী →পর্যায় সারণীতে যান

## ১৫-২৯ উপাদানগুলির জন্য আইসোটোপসমূহ
← পূর্ববর্তী | পরবর্তী →পর্যায় সারণীতে যান

## ৩০-৪৪ উপাদানগুলির জন্য আইসোটোপসমূহ
← পূর্ববর্তী | পরবর্তী →পর্যায় সারণীতে যান

## ৪৫-৫৯ উপাদানগুলির জন্য আইসোটোপসমূহ
← পূর্ববর্তী | পরবর্তী →পর্যায় সারণীতে যান

## ৬০-৭৪ উপাদানগুলির জন্য আইসোটোপসমূহ
← পূর্ববর্তী | পরবর্তী →পর্যায় সারণীতে যান

## ৭৫-৮৯ উপাদানগুলির জন্য আইসোটোপসমূহ
← পূর্ববর্তী | পরবর্তী →পর্যায় সারণীতে যান

## ৯০-১০৪ উপাদানগুলির জন্য আইসোটোপসমূহ
← পূর্ববর্তী | পরবর্তী →পর্যায় সারণীতে যান

## ১০৫-১১৮ উপাদানগুলির জন্য আইসোটোপসমূহ
← পূর্ববর্তী | পরবর্তী →পর্যায় সারণীতে যান

## বহিঃসংযোগ
* **[http://www.nndc.bnl.gov/chart  Interactive Chart of Nuclides (Brookhaven National Laboratory)] **
* **[https://web.archive.org/web/20000815222730/http://nucleardata.nuclear.lu.se/nucleardata/toi/ The Lund/LBNL Nuclear Data Search]**
* An isotope table with clickable information on every isotope and its decay routes is available at chemlab.pc.maricopa.edu
* An example of free Universal Nuclide Chart with decay information for over 3000 nuclides is available at Nucleonica.net .
*  **[http://www-nds.iaea.org/livechart The LIVEChart of Nuclides - IAEA ]**
* Links to other charts of nuclides, including printed posters and journal articles, is available at nds.iaea.org.

বিষয়শ্রেণী:নিউক্লাইডসমূহের তালিকা
ষাঁড়ের লড়াই

[সংযোগ=https://en.wikipedia.org/wiki/File:Toreador%20Bullfight%20Plaza%20de%20Toros%20cancun%20Mexico%202%20102%20(1077548273).jpg|থাম্ব|[মেক্সিকোতে ষাঁড়ের লড়াই]]
অতীতে বাংলাদেশে **ষাঁড়ের লড়াই** একটি প্রসিদ্ধ খেলারূপে প্রচলন ছিল। লড়াই করার জন্য ষাঁড় গরু আলাদাভাবে লালন পালন করা হতো। এর দ্বারা হাল চাষ বা অন্য কোন ধরনের কাজ করা হতো না। ষাঁড়টিকে মোটাতাজা করা হতো শুধু লড়াই করার জন্য। শুকনো মৌসুমে গ্রামের বাজারে ঢোল পিটিয়ে ষাঁড়ের লড়াই দেখার আমন্ত্রণ জানানো হতো। মাঠে ষাঁড়ের মালিকগণ তাদের ষাঁড়গুলোকে বিভিন্ন রঙিন কাপড়, ঘুংগুর, দোয়াল দিয়ে গেঁথে নিয়ে আসতেন। দুদিকে দুজন রশি দিয়ে বেঁধে নিয়ে এসে দুপক্ষের ষাঁড়কে ছেড়ে দিয়ে সবাই মিলে ঢাক ঢোল পিটিয়ে ও বিভিন্ন তালে তালে গান করত। এভাবে উপস্থিত সকল ষাঁড়ের মধ্যে যে ষাঁড়টি প্রথম স্থান পেত তাকে পুরস্কার দেয়া হতো। সে পুরস্কার গরুর গলায় বেঁধে বাজারে বাজারে দেখানো হতো। বর্তমানে এই শৌখিন প্রথা বিলুপ্তির পথে।

ইবেরীয় উপদ্বীপ, ফ্রান্স এবং লাতিন আমেরিকার অনেক ঐতিহাসিক ষাড়ের লড়াইয়ের স্থান রয়েছে। বৃহত্তম ভেন্যুটি হ'ল সেন্টার মেক্সিকো সিটির প্লাজা মেক্সিকো, যার ৪৮,০০০ দর্শক ধারনক্ষমতা রয়েছে  এবং প্রাচীনতমটি *বাজর প্লাজা* এবং *রন্ডার প্লাজা,* স্পেনীয় প্রদেশের *সালামানকা*  ও মালাগনা। সমস্ত ষাড়ের লড়াইয়ের স্থানেরই একটি মূল্য নির্ধারণের সিস্টেম রয়েছে, মূল কারণ সূর্য এবং ছায়া, লড়াইয়ের সান্নিধ্য এবং টরেরোর (যে লোকটি লড়াই করে) অভিজ্ঞতার মাত্রা। 

পশু কল্যাণ সংস্থাগুলোর বিরোধিতা, তহবিল সংকট এবং ধর্মীয় কারণসহ বিভিন্ন উদ্বেগের কারণে ষাঁড়ের লড়াই বিতর্কিত। বেশিরভাগ দেশে ষাড়ের লড়াই অবৈধ, তবে স্পেন এবং পর্তুগালের বেশিরভাগ অঞ্চলে, পাশাপাশি কিছু হিস্পানিক আমেরিকান দেশ এবং দক্ষিণ ফ্রান্সের কিছু অংশে এখনো রয়ে গেছে। 

## আরো দেখুন
*রোদিও ক্লাউন - একজন বুল ফাইটার
*বুল ফাইটারদের তালিকা
*আন্দালুসীয় ঘোড়া
*ইবেরীয় ঘোড়া

## তথ্যসূত্র

## বহিঃসংযোগ
* সিএএস আন্তর্জাতিক অ্যান্টি-বুলফাইটিং সংস্থা
*** , একটি চলচ্চিত্র

বিষয়শ্রেণী:ষাঁড়ের লড়াই
বিষয়শ্রেণী:প্রাণীর প্রতি নিষ্ঠুরতা
বিষয়শ্রেণী:বাংলাদেশের ঐতিহ্যবাহী ক্রীড়া
বিষয়শ্রেণী:প্রাণিকল্যাণ
বিষয়শ্রেণী:প্রাণী অধিকার
বিষয়শ্রেণী:ঐতিহ্যবাহী ক্রীড়া
বিষয়শ্রেণী:ধর্মানুষ্ঠানে হত্যা
লাল-রেখা টর্পেডো মাছ

***সাহাড্রিয়া ডেনিসনি*** বা **লাল-রেখা টর্পেডো মাছ** (বৈজ্ঞানিক নাম: ***Sahyadria denisonii***) () হচ্ছে ভারতের পশ্চিম ঘাটের দ্রুত প্রবহমান নদী ও খাড়িতে বসবাসকারি একটি মাছের প্রজাতি। এটি সাধারণত অ্যাকোয়ারিয়াম ব্যবসায় দেখা যায়।

## বিবরণ
এদের দেহের আকৃতি অনেকটা টর্পেডোর মত। ৪ থেকে ৫ ইঞ্চি দেহের অধিকারী একুরিয়ামে রাখার মত একটি দারুণ চকচকে মাছ। চোখ থেকে এদের দেহের অর্ধেক পর্যন্ত লাল নিয়ন রঙের দাগটি অত্যন্ত আকর্ষনীয়। আর এদের মাথা থেকে লেজ পর্যন্ত কাল দাগটিও দেখতে সুন্দর। যেটি সবথেকে চোখে পড়ার মত তা হলো এই মাছের পাখনাগুলিতে এবং লেজে হলুদ, লাল, নীল রঙের চমৎকার বর্ণচ্ছটা। ভারতের পশ্চিমের রাজ্য মহারাষ্ট্র, কর্ণাটক এবং কেরালার সমুদ্র উপকূলে এই মাছ বেশি দেখা যায়। এই মাছগুলো দলবদ্ধভাবে চলাফেরা করে।

## তথ্যসূত্র

বিষয়শ্রেণী:সিপ্রিনিডি
বিষয়শ্রেণী:ভারতের মাছ
বিষয়শ্রেণী:ভারতের স্বাদু পানির মাছ
বর্মি মইলাম

**বর্মি মইলাম** বা **মাইল্লা আম** বা বউ আম(বৈজ্ঞানিক নাম: *Bouea oppositifolia*) হচ্ছে Anacardiaceae পরিবারের একটি আমের প্রজাতি। এটি প্রথম ১৯৪৮ সালে রেকর্ড করা হয়। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত।

## বিবরণ
এটি স্বাদে বেজায় টক। এদের ফল আকারে খুব ছোট হয়, দেখতে বড় জলপাইয়ের মতো, পাকলে রং হয় হলুদ।

## বিস্তৃতি
এই আমগাছ পার্বত্য চট্টগ্রাম, আসাম, ত্রিপুরা, মায়ানমার, ইন্দোনেশিয়া অঞ্চলের নিজস্ব গাছ।

## আরও দেখুন
* বাংলাদেশের সংরক্ষিত উদ্ভিদের তালিকা

## তথ্যসূত্র

বিষয়শ্রেণী:আম
বিষয়শ্রেণী:বৌই
বিষয়শ্রেণী:বাংলাদেশের রক্ষিত উদ্ভিদ
বিষয়শ্রেণী:এশিয়ায় উদ্ভূত ফল
বিষয়শ্রেণী:উইলিয়াম রক্সবার্গ কর্তৃক নামকরণকৃত ট্যাক্সা
বিষয়শ্রেণী:১৮২৪-এ বর্ণিত উদ্ভিদ
বু আলী শাহ কালান্দার

**শেখ শরফুদ্দিন বু আলী কালান্দার পানিপথী** (১২০৯-১৩২৪ খ্রিষ্টাব্দ বা ৭২৪ হিজরি) চিশতিয়া তরিকার একজন সূফি সাধক যিনি ভারতে বাস করতেন। পানিপথের শহরে তার দরগাহ (মাজার) অবস্থিত যা  একটি ধর্মীয় তীর্থস্থান। তার আসল নাম ছিল শেখ শরফুদ্দিন কিন্তু তিনি বু আলী শাহ নামেই অধিক পরিচিত। তার পিতার নাম শেখ ফখর উদ্দিন, যিনি তার সময়ে মহান পণ্ডিত এবং দরবেশ  ছিলেন। তিনি খুব অল্প  বয়সে তার পড়াশোনা শেষ করেন এবং পরবর্তীকালে প্রায় বিশ বছর দিল্লির কুতুব মিনারের নিকটে পড়াশোনা করেন। **দিওয়ানে হযরত শরফুদ্দিন বু আলী কালান্দার**  নামে তিনি ফার্সি কবিতার একটি সংকলন প্রকাশিত করেন যা পরবর্তকালে খাজা শাহাউদ্দিন কর্তৃক পাঞ্জাবী ভাষায় অনূদিত হয়। ফার্সি ভাষায় এটি একটি মহান সূফি কাজ।

## জন্মস্থান
একটি সূত্রে জানা যায় তিনি ১২০৯ খ্রিষ্টাব্দের প্রথম দিকে ভারতের পানিপথে জন্ম গ্রহণ করেন। তার দরগাহের সমাধিফলকে ফার্সি ভাষায় লেখা আছে, তার জন্মস্থান গাঞ্জায় যা বর্তমানে আজারবাইজান। এ থেকে বুঝা যায় তার বংশ নুমান ইবনে সাবিত হযরত আবু হানিফা থেকে এসেছে। তার পিতার নাম শেখ ফখর উদ্দিন, যিনি তার সময়ের মহান পণ্ডিত এবং দরবেশ ছিলেন। তার মাতা বিবি হাফিজা, মৌলানা সৈয়দ নিমাত উল্লাহ হামদানির কন্যা। ৬০০ হিজরীতে তার পিতা ইরাক থেকে ভারতে আসেন এবং পানিপথে বসতি স্থাপন করেন।

## প্রাথমিক জীবন
চার বছর বয়স থেকেই বু আলী কালান্দার মায়ের কাছ থেকে পবিত্র কুরআন পাঠ করতে শিখেন এবং পণ্ডিত রাম সানাহি থেকে হিন্দু শাস্ত্রের উপর জ্ঞান অর্জন করেন। তরুণ বয়সে তিনি তিনটি তরিকার (সোহারার্দিয়া, কাদেরিয়া এবং নকশাবন্দিয়া) জ্ঞান অর্জন করেন। তার উনিশ জন আধ্যাত্মিক পীর বা দীক্ষাগুরু রয়েছে, যাদের মধ্যে এগারজন মুসলমান এবং আটজন হিন্দু।

## সমাধিসৌধ

## উপাখ্যান
এই মহান সাধকের অনেক উপাখ্যান লোক মুখে প্রচলিত রয়েছে। একটি উপখ্যান এমন রয়েছে যে, প্রায় ৩৬ বছর কার্নাল নদীর পানিতে দাড়িঁয়ে থেকে সাধনা করার ফল স্বরূপ মুহাম্মাদ তাকে বু আলী (আলীর সুবাস)উপাধি দান করেন। এই মর্যাদাপ্রাপ্ত হওয়ার পর অনেক মহান সুফি সাধক তার সাক্ষাত লাভ করার জন্য আসেন। অন্য আরেকটি উপাখ্যানে উল্লেখ আছে, একদিন মুহাম্মাদ তার বেশারতে (স্বপ্ন) আসেন এবং তাকে একটি ইচ্ছা পূরণের আশ্বাস দেন। কালান্দার নবুওয়াতের আবেদন করল এবং তাকে বলা হল নবুওয়তের দরজা বন্ধ হয়ে গেছে এবং মুহাম্মাদ হচ্ছেন শেষ নবী। তারপর তিনি আলী হতে চাইলেন এবং বলা হল ঐ মর্যাদাটিও আগেই পূর্ণ হয়েছে। এরপর তিনি আলীর অন্তত সুবাস পাওয়ার জন্য আবেদন করলেন এবং তার এই ইচ্ছা পূর্ণ করা হল। তার নামের একটি তাৎপর্যপূর্ণ দিক  হল এই যে, বু আলী কুন্যিয়াত আবু আলী এর অন্যরূপ।

## তথ্যসূত্র

বিষয়শ্রেণী:ভারতীয় সুফি
বিষয়শ্রেণী:১২০৯-এ জন্ম
বিষয়শ্রেণী:১৩২৪-এ মৃত্যু
বিষয়শ্রেণী:সুফি সাধক
ইভন রিডলি

**ইভন রিডলি** () (জন্ম ২৩ এপ্রিল ১৯৫৮) হলেন একজন ব্রিটিশ সাংবাদিক এবং প্রাক্তন রেস্পেক্ট পার্টির সক্রিয় কর্মী। ২০০১ সালে তিনি তালেবানদের দ্বারা বন্দি হন, এবং বন্দিদশা থেকে মুক্তির পর ইসলাম ধর্ম গ্রহণ করেন, পরবর্তী সময়ে তিনি জিওনবাদের একজন প্রকাশ্য বিরোধী এবং পাশ্চাত্য গণমাধ্যমের দৃষ্টিভঙ্গির কড়া সমালোচক হয়ে ওঠেন।
রিডলি স্ট্যানলি, কাউন্টি ডারহামের শ্রমিক শ্রেণীর খনির শহরে জন্মগ্রহণ করেন, তিনি তিন মেয়ের মধ্যে সর্বকনিষ্ঠ ছিলেন,[1] এবং চার্চ অফ ইংল্যান্ডে তার লালন-পালন হয়েছিল।[4] তিনি স্থানীয় স্ট্যানলি নিউজে তার কর্মজীবন শুরু করেন,[1] যা ছিল ডারহাম বিজ্ঞাপনদাতা সিরিজের অংশ। সেখান থেকে তিনি নিউক্যাসল আপন টাইনে চলে আসেন[3] এবং থমসন আঞ্চলিক সংবাদপত্রের জন্য দ্য সানডে সান এবং নিউক্যাসল জার্নালের পাশাপাশি ওয়েস্টমিনস্টার প্রেস গ্রুপের অংশ নর্দার্ন ইকোতে কাজ করেন। তিনি লন্ডন কলেজ অফ প্রিন্টিংয়ে পড়েন। একজন সাংবাদিক হিসাবে, তিনি দ্য সানডে টাইমস, দ্য ইন্ডিপেনডেন্ট অন সানডে, দ্য অবজারভার, ডেইলি মিরর এবং দ্য নিউজ অফ দ্য ওয়ার্ল্ড দ্বারা নিযুক্ত ছিলেন। তিনি রবিবার ওয়েলসের উপ-সম্পাদক এবং ভারপ্রাপ্ত সম্পাদক ছিলেন এবং সানডে এক্সপ্রেস যখন তাকে 9/11-এর পর আফগানিস্তানে পাঠায় তখন চিফ রিপোর্ট

## তথ্যসূত্র

## লিখিত গ্রন্থের তালিকা
* *In the Hands of the Taliban* by Yvonne Ridley (2001). .
* *Ticket to Paradise* by Yvonne Ridley (2003). 

## বহিঃসংযোগ
* Yvonne Ridley video interview on Turntoislam.com

বিষয়শ্রেণী:ইসলামপন্থীদের দ্বারা অপহৃত
বিষয়শ্রেণী:১৯৫৮-এ জন্ম
বিষয়শ্রেণী:ইংরেজ সাংবাদিক
বিষয়শ্রেণী:ইংরেজ মুসলিম
বিষয়শ্রেণী:ইসলামে ধর্মান্তরিত
বিষয়শ্রেণী:তালেবানদের কয়েদী
বিষয়শ্রেণী:জীবিত ব্যক্তি
বিষয়শ্রেণী:রেস্পেক্ট পার্টির রাজনীতিবিদ
বিষয়শ্রেণী:মুসলিম লেখক
বিষয়শ্রেণী:জামিন হওয়া ব্রিটিশ ব্যক্তি
বিষয়শ্রেণী:বিদেশে বন্দী ব্রিটিশ ব্যক্তি
বিষয়শ্রেণী:স্ট্যানলি, কাউন্টি ডারহ্যামের ব্যক্তি
বিষয়শ্রেণী:প্রেস টিভির ব্যক্তি
বিষয়শ্রেণী:প্রোটেস্ট্যান্ট থেকে ইসলামে ধর্মান্তরিত
বিষয়শ্রেণী:ইংরেজ নারীবাদী
বিষয়শ্রেণী:ইসলামি নারীবাদী
মুখতার আহমেদ

**মুখতার আহমেদ** (; জন্ম ২০ ডিসেম্বর ১৯৯২) হলেন একজন পাকিস্তানি আন্তর্জাতিক ক্রিকেটার। তিনি মূলত একজন ডান-হাতি উদ্বোধনী ব্যাটসম্যান হিসেবে প্রতিনিধিত্ব করে থাকেন। মুখতার আন্তর্জাতিক অঙ্গনে ২০১৫ সালের ২৪ এপ্রিল বাংলাদেশের বিপক্ষে পাকিস্তানের হয়ে টুয়েন্টি২০ আন্তর্জাতিক ক্রিকেটে আত্মপ্রকাশ করেন।

## আরও দেখুন
* মোহাম্মাদ রিজওয়ান
* উমর আকমল

## তথ্যসূত্র

## বহিঃসংযোগ
* 
* 

বিষয়শ্রেণী:১৯৯২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পাকিস্তানি ক্রিকেটার
বিষয়শ্রেণী:পাকিস্তানের টুয়েন্টি২০ আন্তর্জাতিক ক্রিকেটার
বিষয়শ্রেণী:শিয়ালকোট থেকে আগত ক্রিকেটার
বিষয়শ্রেণী:শিয়ালকোট স্ট্যালিয়ন্সের ক্রিকেটার
বিষয়শ্রেণী:খাইবার পাখতুনখোয়ার ক্রিকেটার
বিষয়শ্রেণী:কুমিল্লা ভিক্টোরিয়ান্সের ক্রিকেটার
বিষয়শ্রেণী:রাওয়ালপিন্ডির ক্রিকেটার
বিষয়শ্রেণী:করাচি কিংসের ক্রিকেটার
বিষয়শ্রেণী:দক্ষিণ পাঞ্জাবের (পাকিস্তান) ক্রিকেটার

বিষয়শ্রেণী:২১শ_শতাব্দীর_পাকিস্তানি_পুরুষ_ক্রীড়াবিদ
বিক্রিয়ায় প্রমাণ তাপ

**এনথালপি পরিবর্তন** বা **বিক্রিয়া তাপ** বা **বিক্রিয়ায় প্রমাণ তাপ** হল চাপ ও তাপ স্থির রেখে কোনো বিক্রিয়া সংঘটন কালে যে পরিমাণ তাপ পরিবেশ থেকে শোষিত হয় বা পরিবেশে নির্গত হয় সে পরিমাণ তাপের পরিবর্তন৷

একটি জেনেরিক রাসায়নিক বিক্রিয়া জন্য:

:−*v*A A + −*v*B B + ... → *v*P P + *v*Q Q ...

বিক্রিয়ায় প্রমাণ তাপ Δ*H*r⊖ বিকারক এবং উৎপাদ এর গঠনের প্রমাণ তাপমাত্রা Δ*H*fo এর সাথে সম্পর্কযুক্ত যা নিম্নলিখিত সমীকরণটিকে অনুসরণ করে:


\Delta H_\mathrm{r}^\ominus = \sum_{B}{v_B\Delta H_\mathrm{f}^\ominus(B)}


বিষয়শ্রেণী:তাপমাত্রা
বিষয়শ্রেণী:তাপ রসায়নবিদ্যা
বিষয়শ্রেণী:তাপ-রসায়ন
বিষয়শ্রেণী:তাপগতিবিজ্ঞান
আলী ইবনে হোসাইন জয়নুল আবিদীন

**আলী ইবনে হোসেন জয়নুল আবিদীন ؑ** (; ৪ জানুয়ারি ৬৫৯ – ২০ অক্টোবর ৭১৩), যিনি **আস-সাজ্জাদ** () বা **জয়নুল আবেদীন** () নামেও পরিচিত, ছিলেন ইসলামের নবী মুহাম্মাদের একজন বংশধর, আলী ও ফাতিমার দৌহিত্র এবং হোসাইন ইবনে আলীর পুত্র। শিয়া ইসলামে তাঁকে ৪র্থ ইমাম গণ্য করা হয়। সুন্নি ইসলামে তাঁকে একজন বিশিষ্ট আলেম বিবেচনা করা হয় এবং তাঁর কাছ থেকে বর্ণিত হাদিস প্রধান সুন্নি হাদিস সংকলনসমূহ তথা কুতুব আল-সিত্তাহে লিপিবদ্ধ রয়েছে। সুফি তরিকাগুলোর সব সিলসিলা তাঁঁর মাধ্যমে আলী পর্যন্ত পৌঁঁছয়। কিছু সূত্রমতে তাঁর মাতার নাম শহরবানু।

## বংশ পরিচিতি
থাম্ব|জয়নুলআবিদিন মসজিদে ইয়াজিদের উপস্থিতিতে হোসেনের পক্ষে উপদেশ দিচ্ছেন। হাদিকাত উস-সু'আদা নামক পাণ্ডুলিপির একটি ক্ষুদ্র চিত্রকর্ম, যা নবীর পরিবারের পবিত্র শহীদদের ইতিহাস নিয়ে লেখা, তুরস্ক, ১৬ শতকের শেষভাগ থেকে ১৭ শতকের শুরুর দিকে।
উনার বংশ-তালিকা ফাতেমা নবী মুহাম্মাদ পর্যন্ত পৌঁছেছে বিধায় তার পূর্ব-পুরুষগণ নামের পূর্বে ‘সাইয়্যেদ’ বা ‘সৈয়দ’ শব্দ ব্যবহার করেছেন।

উনার ঊর্ধ্বতন বংশ পুরুষ ছিলেন; যথাক্রমেঃ হযরত মুহাম্মাদ রাসুল্লাল্লাহ সাল্লাল্লাহু আলাইহি ওয়াসাল্লাম -> উম্মুল মুমিনিন সৈয়দা ফাতিমাতুজ জাহরা (রা) + হযরত আলী -> হযরত ইমাম হোসাইন(রা) -> হযরত ইমাম সাইয়্যেদ জয়নুল আবেদিন (রা)

## খেলাফতের সময়
তিনি ৩৪ বছর খিলাফত/ইমামত-এর দায়িত্বে ছিলেন।

## মৃত্যুবরণ
৯৫ হিজরীতে ইমাম জয়নাল আবেদিন, ইসলামের চর্তুথ ইমাম, মারবিয়ান কর্তৃক নিহত হন।

## তথ্যসূত্র

## বহিঃসংযোগ
*As-Sahifa Al-Sajjadiyya
*Treatise On Rights (Risalat al-Huquq)
*Dua'a Abu Hamza Thumali
*Fifteen Whispered Prayers text in Arabic, English, and Urdu
*Fifteen Whispered Prayers-English Audios

* The life of Imam Zayn al-Abidin (as) by Bāqir Sharif al-Qarashi
* [Life of Imam az-Zayn al-Abideen as-Sajjad by [Muhammad bin Yahya al-Ninowy|Dr. Muhammad bin Yahya al-Ninowy] ].
* [Ali ibn Husayn by [Wilferd Madelung], an article in Encyclopædia Iranica]

বিষয়শ্রেণী:বার ইমাম
বিষয়শ্রেণী:জান্নাতুল বাকিতে সমাধিস্থ
বিষয়শ্রেণী:৬৫৯-এ জন্ম
বিষয়শ্রেণী:৭১৩-এ মৃত্যু
বিষয়শ্রেণী:৮ম শতাব্দীর ইমাম
বিষয়শ্রেণী:বিষক্রিয়ায় মৃত্যু
বিষয়শ্রেণী:হোসাইনীয়
বিষয়শ্রেণী:কারবালা
বিষয়শ্রেণী:শিয়া ইমাম
বিষয়শ্রেণী:৭ম শতাব্দীর আরব ব্যক্তি
বিষয়শ্রেণী:৮ম শতাব্দীর আরব ব্যক্তি
বিষয়শ্রেণী:হাদিস বর্ণনাকারী তাবেয়ী
বিষয়শ্রেণী:৭ম শতকের খলিফা
নিউক্লাইডসমূহের ছক (সম্পূর্ণ)

নিচের আইসোটোপ ছকে অন্তত এক দিন অর্ধায়ু আছে এমন সকল রাসায়নিক উপাদান এর অাইসোটোপসমূহ প্রদর্শিত রয়েছে।  যেখানে বাম হতে ডানে গেলে পারমাণবিক সংখ্যা বৃদ্ধি পায় এবং উপর থেকে নিচে নামলে নিউট্রন সংখ্যা বৃদ্ধি পায়।

সেল রঙ প্রতিটি আইসোটোপ এর অর্ধায়ু উল্লেখ করে; যদি একটি বর্ডার উপস্থিত থাকে, এটির রঙ সবচেয়ে স্থিতিশীল নিউক্লিয়ার আইসোমার এর অর্ধায়ু ইঙ্গিত করে।গ্রাফিকাল ব্রাউজারটিতে প্রতিটি আইসোটোপের অর্ধায়ু ইঙ্গিতের একটি টুলটিপ আছে।

## আইসোটোপ ছক

## আরও দেখুন
* Island of stability

## তথ্যসূত্র


## বহিঃসংযোগ
*  Interactive Chart of Nuclides (Brookhaven National Laboratory)
* The Lund/LBNL Nuclear Data Search
* An isotope table with clickable information on every isotope and its decay routes is available at chemlab.pc.maricopa.edu
* An example of free Universal Nuclide Chart with decay information for over 3000 nuclides is available at Nucleonica.net 
* The LIVEChart of Nuclides – IAEA
* Links to other charts of nuclides, including printed posters and journal articles, is available at nds.iaea.org

বিষয়শ্রেণী:নিউক্লাইডসমূহের তালিকা
বিষয়শ্রেণী:আইসোটোপ ছকের টেমপ্লেটসমূহ
এভারেস্ট বেস ক্যাম্প

**এভারেস্ট বেস ক্যাম্প** শব্দটি দুইটি মৌলিক ক্যাম্প বর্ণনা করতে ব্যবহৃত হয়, যেগুলো মাউন্ট এভারেস্ট বিপরীত দিক থেকে অবস্থিত। দক্ষিণ বেস ক্যাম্প নেপালে অবস্থিত যা  () উচ্চতায় অবস্থিত এবং উত্তর বেস ক্যাম্প তিব্বতে অবস্থিত যা  () উচ্চতায় অবস্থিত। এই ক্যাম্পগুলো মাউন্ট এভারেস্ট উপর প্রাথমিক রিসর্ট ক্যাম্প যা পর্বত আরোহণ এবং নামার সময় পর্বতারোহীরা ব্যবহার করে থাকেন।
থাম্ব|দক্ষিণ এভারেস্ট বেস ক্যাম্প ট্রেক রুট ম্যাপ|ডান|350px
## নেপালে দক্ষিণ বেস ক্যাম্প
দক্ষিণ দিকের এভারেস্ট বেস ট্রেক হিমালয়ের অন্যতম বিখ্যাত ট্রেকের মধ্যে একটি।প্রত্যেক বছর সহস্রাধিক ট্রেকার এই ট্রেকটি করেন।ট্রেকাররা সাধারণত এই সুন্দর ও লম্বা ট্রেকটি শুরু করার পূর্বে সময় ও শক্তি বাচাতে কাঠমান্ডু থেকে লুক্লা বিমানে যান। যদিও লুক্লা ট্রেক করে পৌছান সম্ভব। ট্রেকাররা লুকলা পৌছে চড়াইয়ের পথে দুধকোশী নদী উপত্যকা ধরে শেরপাদের পীঠস্থান নামচে বাজার অভিমুখে ট্রেক করেন, , । লুকলা থেকে নামচে পৌছতে দুদিন লাগে। এই অঞ্চলটি এই ট্রেকরুটের মুখ্য কেন্দ্রস্থল। সাধারণত নামচেতে পৌছে ট্রেকাররা একদিন বিশ্রাম নেন নিজেদের আবহাওয়ার সঙ্গে খাপ খাওয়াতে(acclimatization)।এখান থেকে আরো দুদিন ট্রেক করে দিংবোচে,  পৌছন। এখানে আর একদিন বিশ্রাম ।এখান থেকে আরো দুদিনে কালাপাথরের, নিচে অপেক্ষাকৃত সমতল জায়গা গোরকশেপ হয়ে এভারেস্ট বেস পৌঁছন।
২০১৫ র ২৫শে এপ্রিল ৭.৮ মাত্রার ভূমিকম্প নেপালে হয় এবং পুমরি শৃঙ্গে একটি তুষারধসের সূচনা করে যাতে এভারেস্ট বেসে ব্যাপক ক্ষতি হয় , কমপক্ষে ১৯জন বেসে নিহত হন । আবার দু সপ্তাহের মধ্যেই ১২ইমে ৭.৩ মাত্রার দ্বিতীয় ভূমিকম্প হয় ।

File:South Everest Base Camp sleeping platform.jpg|নেপালের খুম্বুর দক্ষিণ ইবিসি এ একটি অস্থায়ী তাবু।
File:EverestBasecamp-fromKalarPatar.jpg|নিচে বামে নেপালের ইবিসি, ডানপাশে খুমবু আইসফল
File:KhumbuIcefall.jpg|খুমবু আইসফল
File:Everest Base Camp.jpg|এভারেস্ট বেস ক্যাম্প


## প্যানোরামা
থাম্ব|কেন্দ্র|800px|কালাপাথরের কাছের থেকে প্যানোোরামা
থাম্ব|কেন্দ্র|800px

## তিব্বতে উত্তর বেস ক্যাম্প

File:Approach to Everest Base Camp, Tibet.jpg| তিব্বতের ফ্রেন্ডশীপ হাইওয়ের শেষে গ্রাভেল রোডের শুরু যা উত্তর ইবিসি এর দিকে গিয়ে শেষ হয়েছে। এটি মাউন্ট এভারেস্টের সবচেয়ে কাছের দৃষ্টিগুলোর মধ্যে একটি।
Image:Tent village at Everest Base Camp, Tibet.JPG |তিব্বতে পর্যটকদের সুবিধার জন্য প্রতিষ্ঠিত টেন্ট ভিলেজ যেটিকে এভারেস্ট বেস ক্যাম্প বলা হয়। এই গ্রাম পর্যন্ত প্রাইভেট কার আসা যাওয়া করতে পারে। ছবির পটভূমিতে মাউন্ট এভারেস্ট দেখা যাচ্ছে।
Image:North Mount Everest Base Camp Tea House.png|উত্তর এভারেস্ট বেস ক্যাম্প এ চা ঘর। মাউন্ট এভারেস্ট পটভূমিতে দৃশ্যমান।
Image:Interior of tea-househotel at Everest Base Camp.JPG|এভারেস্ট বেস ক্যাম্প, তিব্বত এ অবস্থিত চা ঘর/হোটেলের অভ্যন্তরীণ দৃশ্য।
Image:Everest Tibet Base Camp looking West from hillside August 03 2002.jpg|A view of Everest North (Tibet-side) Base Camp looking west, August 3, 2002. The permanent structure at left is for mountain climbers, central-left structure is for pit toilets, while the temporary wood-frame, plastic tarpaulin-covered structures below and right are for other visitors and support people
File:Climbers' tents at Mt. Everest Base Camp, Tibet.jpg|Climbers' tents in the restricted area beyond the area open to tourists.
Image:Starry night at Mount Everest.jpg|Camps visible on northeast ridge as seen from north tent village, Tibet on May 20, 2011.


## তথ্যসূত্র

বিষয়শ্রেণী:এভারেস্ট পর্বত
নেপালের বিশ্ব ঐতিহ্যবাহী স্থানের তালিকা

নেপালে চারটি স্থানকে ইউনেস্কো স্বীকৃত বিশ্ব ঐতিহ্যবাহী স্থানের মর্যাদা দেওয়া হয়েছে।

## বিশ্ব ঐতিহ্যবাহী স্থানের অবস্থান

 
## ঐতিহ্যবাহী স্থানগুলোর তালিকা
নিম্নলিখিত সারণিতে প্রতিটি বিশ্ব ঐতিহ্যবাহী স্থান সম্পর্কে সংক্ষিপ্ত বিবরণ দেওয়া হল:
: **নাম**: বাংলা নাম ও বিশ্ব ঐতিহ্য কমিটির তালিকাভুক্ত ইংরেজি নাম (বন্ধনীতে)
: **অঞ্চল**: সংশ্লিষ্ট অঞ্চলের নাম
: **ইউনেস্কো তথ্য**: কেন্দ্রের রেফারেন্স সংখ্যা; বিশ্ব ঐতিহ্যবাহী স্থান হিসেবে স্বীকৃতিলাভের বছর; যে বিভাগে স্বীকৃতিলাভ: *(i)* থেকে *(vi)* বিভাগের মধ্যে হলে সাংস্কৃতিক এবং *(vii)* থেকে *(x)* বিভাগের মধ্যে হলে প্রাকৃতিক
: **বর্ণনা**: কেন্দ্রটির সাধারণ বর্ণনা
:

## তথ্যসূত্র

*
নে
বিষয়শ্রেণী:বিশ্ব ঐতিহ্যবাহী স্থানের তালিকা
বিষয়শ্রেণী:নেপালের সাংস্কৃতিক ঐতিহ্য
বদর আউলিয়া

**বদর আউলিয়া** বা **বদর শাহ** ছিলেন চট্টগ্রামের একজন পীর। ধারণা করা হয় তার সময়কাল ১৪শ শতক। কথিত আছে তার জ্বালানো চাটির আলোয় চট্টগ্রাম ভূত-প্রেত মুক্ত হয় বলে চট্টগ্রামের পুর্বতন নাম হয় চাটিগাঁ। চাটি বা চেরাগের নাম নিয়ে চট্টগ্রাম শহরে চেরাগী পাহাড় নামের একটি পাহাড় এখনো বিদ্যমান আছে। তাকে চট্টগ্রামের বারো আউলিয়ার অন্যতম বিবেচনা করা হয়। এছাড়াও তাকে পাঁচপীরের অন্যতম বিবেচনা করা হয়। প্রচলিত জনশ্রুতি থেকে জানা যায় , পীর বদর যখন চট্টগ্রামে আস্তানা গড়েন তখন চট্টগ্রামে জিন-পরীদের বাসস্থান ছিল।তাদের অত্যাচারে মানুষের জীবন যাপন দুরূহ হয়ে উঠেছিল। এমনি সময়ে একদিন পীর বদর সমুদ্রপথে চট্টগ্রাম অবতরণ করেন। তিনি চট্টগ্রামবাসীদেরকে জিন -পরীদের দৌরাত্ম্য  থেকে মুক্তি দেন।এ কিংবদন্তির পেছনে যেটুকু সত্য নিহিত রয়েছে তা হচ্ছে এই যে,চট্টগ্রাম তৎকালে মগ-দস্যুদের  কেন্দ্রস্থল ছিল এবং বাংলার প্রথম স্বাধীন সুলতান  মোবারক শাহের আমলে (১৩৩৮-১৩৫০ খৃ.)তার সেনাপতি কদল খান গাজীর সহায়তায় শাহ বদরুদ্দীন  আল্লামা ওরফে বদর পীর ও তাঁর  সহচরগণ মগদেরকে পরাজিত ও বিতাড়িত করে চট্টগ্রামে মুসলিম শাসনের সূচনা করেন ।

## অন্য নাম
মায়ানমারের টেনাসেরিমের জনগণ তাকে মাদরা বলে ডাকত। আকিয়াবের অধিবাসীদের কাছে তিনি বুদ্ধ আউলিয়া বা বুদ্ধ সাহেব হিসেবে পরিচিত। চট্টগ্রামের অধিবাসীরা তাকে বিভিন্ন নামে ডাকে যেমন, বদর আলম, বদর আউলিয়া, বদর পীর বা পীর বদর ও বদর শাহ। মধ্যযুগীয় বাংলা সাহিত্যে তার নাম ‘শাহ বদর আলম’ হিসেবে পাওয়া যায়।

## মাজার

চট্টগ্রাম শহরের আন্দরকিলায় বক্সিরহাটের নিকটবর্তী বদরপট্টি বা **বদরপাতি** নামক স্থানে বদর আউলিয়ার মাজার অবস্থিত। প্রাচীরবেষ্টিত মাজার কমপ্লেক্সটির পূর্ব দিকে রয়েছে একটি প্রবেশপথ, সমাধিসৌধ ও একটি পাকা কুয়া। চতুর্ভুজাকার সমাধিসৌধটি অত্যন্ত পুরু ও শক্ত প্রাচীর দিয়ে নির্মিত হয়েছে। উপরে ছাদটি সামান্য ঢালু এবং একটি বড় গম্বুজ দ্বারা আচ্ছাদিত। মাজারের পশ্চিম ফাসাদে বেলেপাথরের একটি শিলালিপি রয়েছে। এছাড়া কয়েক খণ্ডে বিভক্ত একটি পাথর কাচের বাক্সে রক্ষিত রয়েছে। জনশ্রুতি অনুযায়ী এই পাথরে চেপে তিনি উপকূলে উপস্থিত হয়েছিলেন। 
*
ঐতিহাসিকদের ধারণা বদর আউলিয়ার মাজার চট্টগ্রামের প্রাচীনতম ইমারত। মোগল ঐতিহাসিক শিহাব-উদ-দিন তালিশের (আনুমানিক ১৬৬৬ খ্রিষ্টাব্দ) বিবরণে বদর আউলিয়ার মাজারের উল্লেখ আছে। 

## তথ্যসূত্র

## বহিঃসংযোগ
* বাংলাপিডিয়া http://bn.banglapedia.org/index.php?title=%E0%A6%AC%E0%A6%A6%E0%A6%B0_%E0%A6%86%E0%A6%89%E0%A6%B2%E0%A6%BF%E0%A6%AF%E0%A6%BC%E0%A6%BE

বিষয়শ্রেণী:চট্টগ্রাম জেলার সুফি সাধক
বিষয়শ্রেণী:ইসলাম ধর্মীয় ব্যক্তিত্ব
বিষয়শ্রেণী:ধর্মীয় নেতা
বিষয়শ্রেণী:চট্টগ্রাম জেলার ইসলামি ব্যক্তিত্ব